als_Latn dik_Latn sag_Latn
Dhuna në familje, braktisja e shkollës, punësimi i fëmijëve, kriminaliteti e shumë probleme të tjera sociale janë pjesë e shoqërisë në zonat rurale me tregues të lartë varfërie. Projekti “Promovimi i të drejtave të grave, rinisë dhe fëmijëve nëpërmjet artit” përfaqëson një mënyrë inovative për edukimin e rinisë dhe grave me mjete bashkëkohore. Në të, përmblidhën takime e trajnime, si dhe fushata ndërgjegjësimi duke përdorur teknika arti, e cila është zbatuar nga organizata Balkan Youth Link Albania. Projekti është zbatuar në zonat Paskuqan dhe Allias të rrethit të Tiranës, Berat, Lushnje dhe Elbasan. Qëllimi i projektit është të risë ndërgjegjësimin e munguar të grave që jetojnë në zonat rurale në lidhje me të drejtat e tyre, gjithashtu për rritjen e ndërgjegjësimit tek të rinjtë për rreziqet e abandonimit të shkollës, shkeljen e të drejtave të fëmijëve, migrimin e të miturve dhe kriminalitetin tek të rinjtë. Ky projekt, më tej, kishte për qëllim të mësonte art dhe të nxiste rritjen e pjesëmarrjes së gruas në jetën sociale, fuqizimin e tyre për të luftuar dhunën ndaj grave. Me qëllim për të sjellë të gjitha këto që përmenden për vëmëndje publike, u përzgjodh krijimi i fotoromancës me aktorë nga vetë komuniteti. Temati cilat bazohen foto-romancat kanë qënë paraprakisht të diskutuara në 6 takime të hapura për diskutim publik të mbajtura në zonat e përzgjedhura, ku kanë marrë pjesë më shumë se 200 persona në secilin prej diskutimeve. 5 histori të ndryshme u treguan, secila me titull të ndryshëm. Një total prej mëse 1,200 gra dhe 5,000 fëmijë, që së bashku me mësuesit dhe, prindërit e tyre morën pjesë në këto takime.
als_Latn